CELEX: 32019D2214
Language: da
Date: 2019-12-20 00:00:00
Title: Kommissionens gennemførelsesafgørelse (EU) 2019/2214 af 20. december 2019 om ændring af beslutning 2007/25/EF om visse beskyttelsesforanstaltninger i forbindelse med højpatogen aviær influenza og transport af fugle holdt som selskabsdyr, der ledsager deres ejere, til Fællesskabet for så vidt angår dens anvendelsesperiode (meddelt under nummer C(2019) 9428) (EØS-relevant tekst)

23.12.2019   
               
               
                  DA
               
               
                  Den Europæiske Unions Tidende
               
               
                  L 332/166
               
            
         KOMMISSIONENS GENNEMFØRELSESAFGØRELSE (EU) 2019/2214
         af 20. december 2019
         om ændring af beslutning 2007/25/EF om visse beskyttelsesforanstaltninger i forbindelse med højpatogen aviær influenza og transport af fugle holdt som selskabsdyr, der ledsager deres ejere, til Fællesskabet for så vidt angår dens anvendelsesperiode
         
            
               (meddelt under nummer C(2019) 9428)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 576/2013 af 12. juni 2013 om ikke-kommerciel flytning af selskabsdyr og om ophævelse af forordning (EF) nr. 998/2003 (1), særlig artikel 36, stk. 1, og
         ud fra følgende betragtninger:
         
                     (1)
                  
                  
                     Ved Kommissionens beslutning 2007/25/EF (2) er der fastsat visse beskyttelsesforanstaltninger i forbindelse med højpatogen aviær influenza (HPAI) og flytning af fugle holdt som selskabsdyr, der ledsager deres ejere, til Unionen. Beslutningen blev vedtaget som en reaktion på udbrud af HPAI af subtype H5N1 med henblik på at beskytte dyrs og menneskers sundhed i Unionen, og den finder anvendelse indtil den 31. december 2019.
                  
               
                     (2)
                  
                  
                     Der forekommer stadig udbrud af HPAI af forskellige H5-subtyper og — sjældnere — af H7-virus hos fjerkræ og andre fugle i fangenskab rundt om i verden. HPAI er blevet endemisk i flere tredjelande og er nået til andre tredjelande for første gang. Truslen om indslæbning af HPAI-virus til Unionen via ikke-kommerciel flytning af fugle holdt som selskabsdyr fra tredjelande består, og de risikobegrænsende foranstaltninger i beslutning 2007/25/EF bør derfor opretholdes.
                  
               
                     (3)
                  
                  
                     Der er i overensstemmelse med forordning (EU) nr. 576/2013 ved at blive udarbejdet en delegeret retsakt og en gennemførelsesretsakt om dyresundhedsmæssige krav og certificeringskrav vedrørende ikke-kommerciel flytning til Unionen af fugle holdt som selskabsdyr. Disse to retsakter, som permanent skal erstatte de beskyttelsesforanstaltninger, der er fastsat i beslutning 2007/25/EF, vil dog ikke blive vedtaget før den 31. december 2019, hvilket er den dato, hvor beslutning 2007/25/EF udløber.
                  
               
                     (4)
                  
                  
                     På baggrund af den epidemiologiske situation på globalt plan med hensyn til HPAI er det derfor nødvendigt at forlænge anvendelsesperioden for beslutning 2007/25/EF indtil den 31. december 2020, hvor den delegerede retsakt og gennemførelsesretsakten om fastsættelse af de krav, der skal erstatte dem, der i dag er indeholdt i beslutning 2007/25/EF, efter planen skal være vedtaget.
                  
               
                     (5)
                  
                  
                     Beslutning 2007/25/EF bør derfor ændres.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I artikel 6 i beslutning 2007/25/EF ændres »31. december 2019« til »31. december 2020«.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 20. december 2019.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 178 af 28.6.2013, s. 1.
         
            (2)  Kommissionens beslutning 2007/25/EF af 22. december 2006 om visse beskyttelsesforanstaltninger i forbindelse med højpatogen aviær influenza og transport af fugle holdt som selskabsdyr, der ledsager deres ejere, til Fællesskabet (EUT L 8 af 13.1.2007, s. 29).